รถไฟฟ้า บีทีเอส บีอาร์ทีและสายสีทอง แจ้งปรับเวลาปิดให้บริการ ตามประกาศของรัฐบาล
นายสุรพงษ์ เลาหะอัญญา กรรมการผู้อำนวยการใหญ่ บริษัท ระบบขนส่งมวลชนกรุงเทพ จำกัด (มหาชน) ผู้ให้บริการรถไฟฟ้าบีทีเอส เปิดเผยว่า ตั้งแต่วันที่ 12 กรกฎาคม 2564 เป็นต้นไป หรือจนกว่าจะมีการเปลี่ยนแปลง บริษัทฯ ได้มีการปรับเวลาปิดให้บริการ รถไฟฟ้าบีทีเอสในทุกสถานี ทั้งสายสุขุมวิทและสายสีลม รถไฟฟ้าสายสีทอง รถโดยสารด่วนพิเศษบีอาร์ที จากเวลา 24.00 น. เป็นเวลา 21.00 น. ซึ่งผู้โดยสารต้องเข้าระบบรถไฟฟ้าก่อนเวลา 21.00 น. จะมีรถไฟฟ้าส่งถึงปลายทางทุกสถานี ส่วนลานจอดรถจอดแล้วจร ที่สถานีหมอชิต จะปรับเวลาปิดให้บริการเป็นเวลา 22.00 น. ส่วนเวลาเปิดให้บริการยังคงเดิมตามปกติ